ดิฉันอายุ18ค่ะ ประจำเดือนไม่มาเป็นเวลา3สัปดาห์ มีเพศสัมพันธ์คนั้งล่าสุดวันที่11/1/63 ไม่ได้ป้องกันโดยการใส่ถุงยาง แต่ทานยาคุมกำเนิดฉุกเฉิน(ดิฉันเคยทานมาหลายครั้งแต่ไม่เกิน12ครั้ง) หลังจากที่ประจำเดือนไม่มา1สัปดาห์ ลองใช้ที่ตรวจครรภ์แบบจุ่มพบว่าขึ้น2ขีด แต่1ขีดจางและ1ขีดเข้ม รู้สึกไม่แน่ใจว่าท้องจริงหรือป่าวลองค้นหาดูในเน็ตบางเว็ปก็บอกอาจจะเป็นไปได้ว่าตั้งครรภ์แต่ไม่ชัวร์100% (ตอนนี้รู้สึกสับสนเล็ก) และได้มีเมือกใสๆออกมาปกติของคนประจำเดือนจะมา แต่มันไม่มา ปล.รบกวนแพทย์หน่อยนะค่ะ
สวัสดีค่ะ การตรวจการตั้งครรภ์นั้นอาศัยหลักการการตรวจวัดระดับฮอร์โมนที่สร้างจากรกซึ่งสามารถตรวจได้จากในปัสสาวะ ในเลือด โดยหากมีระดับฮอร์โมนเกินค่าที่กำหนดจะมีการทำปฏิกิริยาที่แผ่นตรวจ ทำให้ขึ้นแถบเป็นสีชมพูขึ้น และอีกแถบนึงซึ่งเป็นแถบควบคุมจะต้องขึ้นด้วย จึงจะอ่านผลได้ดังนั้นโดยทั่วไปแล้ว จะอ่านว่าให้ผลบวก ก็คือมีการตั้งครรภ์ เมื่อชุดตรวจปัสสาวะขึ้นเป็นแถบสีแดงหรือสีชมพูตามที่ชุดนั้นๆกำหนด 2 ขีดค่ะ โดยจะให้ผลบวกได้ 10-14 วันหลังมีการปฏิสนธิดังนั้นหากประจำเดือนมาช้าแล้วค่อยตรวจ น่าจะให้ผลบวกได้แล้ว ถ้ายังไม่ได้ขึ้น 2 ขีดเข้ม ก็น่าจะไม่มีการตั้งครรภ์แนะนำยืนยันผลที่รพ.อีกครั้ง และถ้าไม่ได้ตั้งครรภ์ ควรพบแพทย์เพื่อหาสาเหตุที่ทำให้ประจำเดือนไม่มาร่วมด้วย